[Foto's] 'Vreemde reuk' lei tot reusevonds | Maroela Media
[Foto's] 'Vreemde reuk' lei tot reusevonds
Twee mense is in Caledon in hegtenis geneem vir die onwettige besit van perlemoen ter waarde van sowat R5 miljoen.
Kapt. FC van Wyk, woordvoerder van die polisie, het gesê polisie het op 'n wenk reageer en só die twee verdagtes vasgetrek. "Caledon-polisie het omstreeks 11:00 Vrydag 'n klagte ontvang oor 'n vreemde reuk wat van 'n perseel in Ian Toerienstraat in die industriële gebied in Caledon afkomstig was," het Van Wyk gesê.
"Hulle het die perseel deursoek en perlemoen, asook gaarmaak- en droogtoerusting aangetref. Twee verdagtes, onderskeidelik 29 en 32 jaar, is in hegtenis geneem."
Volgens Van Wyk is 67 258 eenhede perlemoen aangetref wat sowat R5 miljoen werd is. "Ses 48 kg-gassilinders, 22 plastiekbaddens, een termometer, twee vlekvryestaalstowe, drie Jojo-watertenks (inhoudsmaat 1 500 l elk), een yskas, twee vrieskaste, 141 droograkke, 'n digitale skaal en afkoelwaaiers is aangetref."
Die verdagtes sal Maandag in die Caledon-landdroshof verskyn op aanklagte van die onwettige besit van perlemoen.
skoon suiwer hebsug. was hulle Suid Afrikaners?
?.. maar beslis vir die uitvoermark… of is dit wat bedoel word met die groei van ons see-ekonomie. Verseker sou geen uitvoerbelasting betaal word nie. En wat gaan nou met die reuse fonds gedoen word?
So word al die natuurlik bronne vernietig !
Ek vra weer !!!!!!!!
Waar is die visserye inspekteurs en ondersoek eenheid wat sulke stroping moet voorkom ?????
Seker besig om strand hengelaars en kinders se visvang permitte na te gaan.
SKANDE, DIE SEE LOOP LEEG
Nee Mielie, hulle is besig om omkoopgeld in hul bankrekenings te sit…. Dis 'n ope geheim.
die wat kla hulle maak n lewe uit die see is besig om vir hulle self dit swaar te maak wand as dit op is is dit op en alles gaan oor hoe gou hulle kan ryk raak